Нотификация от Европейския съюз в съответствие със Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна

(2021/C 117 I/01)

Европейският съюз нотифицира Обединеното кралство и Специализирания комитет по правоприлагане и съдебно сътрудничество за следното във връзка със Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна („Споразумението за търговия и сътрудничество“).

I. ИЗМЕНЕНИЕ НА СПИСЪКА НА КОМПЕТЕНТНИТЕ ОРГАНИ

Данните по-долу заменят съответните данни, предоставени на Обединеното кралство на 29 януари 2021 г.

1. СПИСЪК НА РАЗПОРЕДБИТЕ НА СПОРАЗУМЕНИЕТО ЗА ТЪРГОВИЯ И СЪТРУДНИЧЕСТВО, ИЗИСКВАЩИ НОТИФИКАЦИЯ ПРИ ВЛИЗАНЕТО В СИЛА ИЛИ ЗАПОЧВАНЕТО НА ПРИЛАГАНЕТО НА СПОРАЗУМЕНИЕТО

а) Член LAW.OTHER 134, параграф 7, буква a): Нотификация за звената за данни за пътниците, създадени или посочени от всяка държава членка за целите на получаването и обработването на PNR данни по дял III [Предаване и обработване на резервационни данни на пътниците (PNR)]

Испания

Националният орган, отговорен за обработването на PNR данни, е Националната служба за информация за пътниците (National Passenger Information Office, Oficina Nacional de Información de Pasajeros, ONIP) към Разузнавателния център за борба с тероризма и организираната престъпност (Intelligence Centre for Counterterrorism and Organised Crime, Centro de Inteligencia contra el Terrorismo y el Crimen Organizado, CITCO).

Адрес: Josefa Valcárcel, 28

Имейл: citco.onip@interior.es

Тел. +34 915372691 Sala Zar (денонощно)

б) Член LAW.OTHER 134, параграф 7, буква б): Нотификация за органа, компетентен по силата на националното право на всяка държава членка да изпълни заповед за арест

Чешка република

1. Municipal Public Prosecutor’s Office in Prague Náměstí 14. října 2188/9 150 00 Praha 5 Тел. +420 257111611 Факс +420 257111723 Имейл: podatelna@msz.pha.justice.cz

Италия

Компетентни за изпълнението на заповеди за арест са апелативните съдилища.

в) Член LAW.OTHER 134, параграф 7, буква б): Нотификация за органа, компетентен по силата на националното право на всяка държава членка да издаде заповед за арест

Дания

The Director of Public Prosecutions Frederiksholms Kanal 16, 1220 København K,

Тел. +45 72689000

rigsadvokaten@ankl.dk,

при условие че датски съд е издал преди това европейска заповед за арест.

г) Член LAW.OTHER 134, параграф 7, буква в): Нотификация за органа, компетентен да получава искания за транзитно преминаване през територията на държавата членка на лицето, обект на предаване

Италия

Министерството на правосъдието — Генерална дирекция „Международни отношения и съдебно сътрудничество“ — Служба I (Международно съдебно сътрудничество) (The Ministry of Justice – Directorate General for International Affairs and Judicial Cooperation – Office I (International Judicial Cooperation) е органът, който отговаря за получаването на молбите за транзитно преминаване и необходимите документи, както и всяка друга официална кореспонденция, свързана с искания за транзитно преминаване.

Имейл: cooperation.dginternazionale.dag@giustizia.it

Тел. +39 0668852130

д) Член LAW.OTHER 134, параграф 7, буква д): Нотификация за централния орган, компетентен за обмена на информация, получена от регистрите за съдимост съгласно дял IX [Обмен на информация от регистрите за съдимост], и за обмена, посочен в член 22, параграф 2 от Европейската конвенция за взаимопомощ по наказателноправни въпроси

Германия

Централен орган, компетентен за обмена на информация, получена от регистрите за съдимост:

Federal Office of Justice (Bundesamt für Justiz) Division (Referat) IV 2 International matters relating to central registers (Internationale Registerangelegenheiten) Adenauerallee 99 - 103 53113 BONN

Тел. +49 2289941040

Факс +49 228994105603

Интернет адрес: www.bundesjustizamt.de

Имейл: bzr.international@bfj.bund.de

Централни органи, компетентни за обмена, посочен в член 22, параграф 2 от Европейската конвенция за взаимопомощ по наказателноправни въпроси:

Прокуратурата в района, в който компетентният съд е постановил решението си.

Гърция

HELLENIC MINISTRY OF JUSTICE

DEPARTMENT OF CRIMINAL RECORDS

Адрес: Mesogeion 96, 115 27 Athens – HELLAS

Тел. +30 2131307042

Имейл: ypdipimi@otenet.gr

Италия

Министерство на правосъдието — Генерална дирекция „Вътрешни работи“ — Бюро III (Регистър за съдимост) (The Ministry of Justice – Directorate General for Internal Affairs – Office III (Criminal Record) е централният орган, компетентен за обмена на информация, получена от регистрите за съдимост съгласно дял IX (Обмен на информация от регистрите за съдимост) от част трета от споразумението (Правоприлагане и съдебно сътрудничество по наказателноправни въпроси) и за обмена, посочен в член 22 от Европейската конвенция за взаимопомощ по наказателноправни въпроси.

Имейл: casellario.centrale@giustizia.it и ufficio3grazie.dginterni.dag@giustizia.it

Тел. +39 066818912

Факс +39 0668807558

е) Член LAW.OTHER 134, параграф 7, буква е): Нотификация за централния орган, отговарящ за изпращането и отговора на искания по дял XI [Обезпечаване и конфискация] и за изпълнението на такива искания или за предаването им на органите, компетентни за тяхното изпълнение

Гърция

HELLENIC MINISTRY OF JUSTICE

DIRECTORATE OF SPECIAL LEGAL AFFAIRS

DEPARTMENT OF CRIMINAL LAW

Адрес: Mesogeion 96, 115 27 Athens – HELLAS

Тел. +30 2131307311/7312

Имейл: minjustice.penalaffairs@justice.gr

Италия

Министерство на правосъдието — Генерална дирекция „Международни въпроси и съдебно сътрудничество“ (Directorate General for International Affairs and Judicial Cooperation)— Служба I (Международно съдебно сътрудничество) (International Judicial Cooperation) е централният орган, отговарящ за получаването и предаването на искания по дял XI (Обезпечаване и конфискация) от част трета от споразумението (Правоприлагане и съдебно сътрудничество по наказателноправни въпроси).

Имейл: cooperation.dginternazionale.dag@giustizia.it

Тел. +39 0668852130

3. ДРУГИ НОТИФИКАЦИИ

а) Държави членки, които желаят да нотифицират своя централен орган, или ако правната система на съответната държава членка предвижда това, своите централни органи, който/които подпомага/подпомагат съдебните органи, компетнетни за издаването и изпълнението на заповед за арест

Чешка република

1.Ministry of Justice of the Czech Republic mezinárodní odbor trestní (International Department for Criminal Matters) Vyšehradská 16 128 10 Praha 2 Тел. +420 221997435 Факс +420 221997986 Имейл: mot@msp.justice.cz

Гърция

HELLENIC MINISTRY OF JUSTICE

DIRECTORATE OF SPECIAL LEGAL AFFAIRS

DEPARTMENT OF CRIMINAL LAW

Адрес: Mesogeion 96, 115 27 Athens – HELLAS

Тел. +30 2131307311/7312

Имейл: minjustice.penalaffairs@justice.gr

Италия

Централният орган е Министерство на правосъдието — Генерална дирекция „Международни отношения и съдебно сътрудничество“ — Служба I (Международно съдебно сътрудничество) (Ministry of Justice – Directorate General for International Affairs and Judicial Cooperation – Office I (International Judicial Cooperation) Централният орган е компетентен във връзка с функциите, посочени в член LAW.SURR 85, параграфи 1 и 2. Централният орган предоставя помощ на компетентните съдебни органи и отговаря за административното предаване и получаване на заповеди за арест, както и за всичката друга свързана с това официална кореспонденция.

Имейл: cooperation.dginternazionale.dag@giustizia.it

Тел. +39 0668852130

II. ДРУГИ НОТИФИКАЦИИ ПО СПОРАЗУМЕНИЕТО ЗА ТЪРГОВИЯ И СЪТРУДНИЧЕСТВО

1. НОТИФИКАЦИЯ ПО ЧЛЕН LAW.SURR. 79, ПАРАГРАФ 4/ЧЛЕН LAW.OTHER.134, ПАРАГРАФ 2

Европейският съюз нотифицира, от името на следните държави членки, че на реципрочна основа условието за двойна наказуемост, посочено в член LAW.SURR.79, параграф 2, няма да се прилага, в случай че престъплението, на което се основава заповедта, е някое от престъпленията, изброени в член LAW.SURR 79, параграф 5, съгласно определението в правото на издаващата държава и наказуемо в издаващата държава с присъда за лишаване от свобода или мярка, изискваща задържане, за максимален срок от най-малко три години:

Белгия, Ирландия, Гърция, Испания, Франция, Италия, Кипър, Литва, Люксембург, Унгария, Нидерландия (1), Австрия, Полша, Португалия, Румъния.

2. НОТИФИКАЦИЯ ПО ЧЛЕН LAW.SURR. 82, ПАРАГРАФ 2/ЧЛЕН LAW.OTHER.134, ПАРАГРАФ 1

Европейският съюз нотифицира, от името на следните държави членки, че член LAW.SURR. 82, параграф 1 ще се прилага само по отношение на:

а) престъпленията, посочени в членове 1 и 2 от Европейската конвенция за борба с тероризма;

б) престъпленията, изразяващи се в конспирация или участие в сдружение с цел извършване на едно или повече от престъпленията, посочени в членове 1 и 2 от Европейската конвенция за борба с тероризма, ако тези престъпления, изразяващи се в конспирация или участие в сдружение, съответстват на описанието на поведението, предвидено в член LAW.SURR.79, параграф 3; и

в) тероризма съгласно определението в ПРИЛОЖЕНИЕ LAW-7 от това споразумение:

Белгия, Чешката република, Дания, Франция, Хърватия, Италия, Кипър, Полша, Португалия, Словакия, Финландия, Швеция.

Европейският съюз информира Обединеното кралство, че следните държави членки са посочили, че не възнамеряват да направят нотификация по член LAW.SURR.82, параграф 2 (2):

България, Германия, Ирландия, Гърция, Испания, Латвия, Литва, Люксембург, Унгария, Малта, Нидерландия, Австрия, Румъния, Словения.

3. НОТИФИКАЦИЯ ПО ЧЛЕН LAW.SURR. 83, ПАРАГРАФ 2/ЧЛЕН LAW.OTHER.134, ПАРАГРАФ 1

Европейският съюз прави следните нотификации от името на следните държави членки:

Гражданите на следната държава членка няма да бъдат предавани от тази държава: Германия, Гърция, Франция, Хърватия, Латвия, Полша, Словения, Словакия, Финландия, Швеция.

Франция освен това няма да предава лице, което е било френски гражданин към момента на извършване на деянието.

Следните държави поставят условие за предаването на собствените си граждани:

България: Предаването на български граждани ще се разрешава само на реципрочна основа.

Чешката република и Австрия няма да предават свой гражданин, освен ако издирваното лице не е съгласно с предаването.

Дания: Предаването може да бъде отказано, ако издирваното лице е датски гражданин и наказуемото деяние не може да доведе до затвор или друго лишаване от свобода за срок, по-дълъг от четири години съгласно датското право.

Предаването няма да бъде отказано на тези основания, ако издирваното лице е живяло на територията на Обединеното кралство през последните две години преди извършването на престъплението и престъплението може да бъде наказано със затвор за срок, не по-малък от една година съгласно датското право.

Условие е Обединеното кралство също да предава своите граждани. В противен случай съдилищата решават за всеки отделен случай дали за предаването на лицето са налице специфични съображения, свързани с правоприлагането.

Естония: Естония предава своите граждани само при определени условия. Естония няма да предава естонски граждани за изпълнението на наказание лишаване от свобода, ако лицето е поискало изпълнение на наказанието в Естония. Естония ще предава свои граждани, които пребивават постоянно в Естония, докато трае наказателното производство, само при условие че наказанието, наложено на дадено лице в Обединеното кралство, бъде изпълнено в Естония.

Кипър: Предаването на граждани на Република Кипър ще се разрешава единствено на реципрочна основа.

Литва: Предаването на граждани на Република Литва ще се разрешава на реципрочна основа. Ако заповед за арест е издадена за целите на наказателно преследване, гражданин на Република Литва ще бъде предаден, при условие че след като съдът издаде присъда в държавата, издала заповедта за арест, лицето бъде предадено на Република Литва за изтърпяване на наказанието лишаване от свобода, ако лицето или службата на Главния прокурор на Република Литва поиска това.

Люксембург: Предаването на люксембургски граждани ще се разрешава:

i) на реципрочна основа, и

ii) само при условие че издирваното лице, по негово искане и със съгласието на главния прокурор на Великото херцогство Люксембург, бъде върнато във Великото херцогство Люксембург, за да изтърпи наказанието лишаване от свобода или мярката, изискваща задържане, постановени в издаващата държава.

Унгария: Ако лице, за което е издадена заповед за арест за целите на наказателно преследване, е гражданин на или постоянно пребиваващ в Унгария, издирваното лице се предава само ако съдебният орган, издал заповедта, предостави адекватна гаранция, че при налагане на наказание лишаване от свобода или мярка за задържане издирваното лице по собствено желание ще бъде върнато в Унгария, за да изтърпи наказанието лишаване от свобода или мярката, изискваща задържане, постановени в издаващата държава.

Малта: Предаването на български граждани ще се разрешава само на реципрочна основа.

Нидерландия (3): Предаването вследствие на заповед за арест с цел наказателно преследване не се разрешава в случай на искане за предаване на нидерландски гражданин.

Нидерландски гражданин може да бъде предаден за целите на наказателно производство, при положение че молещата държава предостави гаранция, че издирваното лице, в съответствие с Конвенцията за трансфер на осъдени лица, сключена на 21 март 1983 г. в Страсбург, ще бъде прехвърлено обратно в Нидерландия, за да изтърпи наказанието си там, при спазване на процедурата, предвидена в член 11 от Конвенцията, ако след предаването на лицето е наложено ефективно наказание лишаване от свобода или мярка за задържане.

Португалия: Португалската република заявява, че за целите на член LAW.SURR.83 от Споразумението между Европейския съюз и Обединеното кралство тя предава своите граждани само на реципрочна основа и при следните условия:

i) в случаи на тероризъм и международна организирана престъпност; и

ii) за целите на наказателното производство и при условие, че молещата държава даде уверения, че ще върне предаденото лице на Португалската република, за да може то да изтърпи в Португалия наказанието или мярката, които е възможно да са му били наложени, след като наказанието бъде разгледано и потвърдено в съответствие с португалското право, освен ако предаденото лице изрично откаже да бъде върнато.

Румъния: Предаването на граждани с цел разследване/наказателно преследване се извършва, при условие че в случай на наказание лишаване от свобода предаденото лице бъде върнато обратно в Румъния.

Когато заповедта за арест е издадена с цел изпълнение на наказание лишаване от свобода или мярка, включваща лишаване от свобода, предаването ще бъде отказано, ако издирваното лице е румънски гражданин и заяви, че отказва да изтърпи наказанието в издаващата държава. В този случай присъдата ще бъде призната в Румъния.

Европейският съюз информира Обединеното кралство, че следните държави членки са посочили, че не възнамеряват да направят нотификация по първото изречение на член LAW.SURR.83, параграф 2 (4):

Белгия, Ирландия, Испания, Италия.

4. НОТИФИКАЦИЯ ПО ЧЛЕН LAW.SURR. 86, ПАРАГРАФ 2/ЧЛЕН LAW.OTHER.134, ПАРАГРАФ 2

Европейският съюз прави от името на следните държави членки следните нотификации относно приемането на заповед за арест, издадена или преведена на един или повече други езици на държавите:

Дания приема заповеди за арест на английски език освен на датски език.

Германия ще приема заповеди за арест на английски език, ако Обединеното кралство на свой ред също желае да приема заповеди за арест, издадени на немски език от германските съдебни власти.

Естония приема заповеди за арест на английски език освен на естонски език.

Хърватия: При спешни случаи Хърватия ще приема заповеди за арест на английски език, ако Обединеното кралство на свой ред също желае да приема заповеди за арест, издадени на хърватски език от Хърватия.

Люксембург приема заповеди за арест на английски език освен на френски и немски език.

Унгария — в случай на реципрочност — приема заповеди за арест на английски език освен на унгарски език, ако Обединеното кралство на свой ред също желае да приема заповеди за арест, издадени на унгарски език от Унгария.

Нидерландия (5) приема заповеди за арест на английски език освен на нидерландски език.

Австрия ще приема заповеди за арест на английски език, ако Обединеното кралство на свой ред също желае да приема заповеди за арест, издадени на немски език от австрийските съдебни власти.

Румъния приема заповеди за арест на английски или френски език освен на румънски език.

Финландия приема заповеди за арест на английски език освен на финландски и шведски език.

5. НОТИФИКАЦИЯ ПО ЧЛЕН LAW.SURR. 91, ПАРАГРАФ 4/ЧЛЕН LAW.OTHER.134, ПАРАГРАФ 1

Европейският съюз нотифицира от името на следните държави членки, че същите желаят да се възползват от възможността, предвидена във второто изречение на член LAW.SURR.91, параграф 4, като уточнява процедурите, при които е възможно оттегляне на съгласието:

България: Съгласието за предаване може да бъде оттеглено в срок от три дни, след като е било дадено пред изпълняващия съдебен орган. Ако издирваното лице оттегли съгласието си, процедурите за предаване продължават в съответствие с общите разпоредби на Закона за екстрадицията и европейската заповед за арест.

Дания: Съгласието за предаване в съответствие със законодателството на Дания може да бъде оттеглено. Това означава, че съгласието може да бъде оттеглено по всяко време преди извършването на предаването.

Испания: Съгласието може да бъде оттеглено по всяко време до влизането в сила на съдебното решение.

Австрия: Засегнатото лице може да обжалва решението на съда да го предаде поради това, че лицето е дало съгласието си, в рамките на три дни от датата, на която е било уведомено за решението на съда. Обжалването имплицитно ще се смята за оттегляне на съгласието за предаване.

Финландия: Съгласието за предаване, изричният отказ от специалното правило и съгласието за евентуално последващо предаване могат да бъдат оттеглени до изпълнението на решението за предаване. Ако съгласието за предаване бъде оттеглено, съдът се сезира с въпроса за предаването.

Швеция ще позволява оттегляне на съгласието за предаване, както и оттегляне на отказа от правото на специалното правило. В съответствие с общите принципи на процесуалното право оттеглянето на съгласието за предаване ще се разглежда, ако е направено преди вземането на решението за предаване. Оттеглянето на отказа от правото на специалното правило ще се разглежда, ако е направено преди изпълнението на решението за предаване.

Европейският съюз информира Обединеното кралство, че следните държави членки са посочили, че не възнамеряват да направят нотификация по първото изречение на член LAW.SURR.91, параграф 4:

Белгия, Чешката република, Германия, Ирландия, Гърция, Франция, Хърватия, Италия, Кипър, Латвия, Литва, Люксембург, Унгария, Малта, Нидерландия, Полша, Португалия, Румъния, Словения, Словакия.

6. НОТИФИКАЦИЯ ПО ЧЛЕН LAW.SURR. 105, ПАРАГРАФ 1/ЧЛЕН LAW.OTHER.134, ПАРАГРАФ 2

Европейският съюз нотифицира, от името на следните държави членки, че на реципрочна основа се предполага, че е дадено съгласие за извършване на наказателно преследване, осъждане или задържане на дадено лице с оглед изтърпяване на наказание лишаване от свобода или мярка, изискваща задържане, за престъпление, извършено преди предаването на лицето и различно от това, за което се извършва предаване, освен когато в конкретния случай изпълняващият съдебен орган постанови друго в решението си за предаване:

Малта, Австрия, Румъния.

7. НОТИФИКАЦИЯ ПО ЧЛЕН LAW.SURR. 106, ПАРАГРАФ 1/ЧЛЕН LAW.OTHER.134, ПАРАГРАФ 2

Европейският съюз нотифицира от името на следните държави членки, че в отношенията с други държави, за които се прилага същата нотификация, се предполага, че е дадено съгласие за предаването на лице на държава, различна от изпълняващата държава, въз основа на заповед за арест или европейска заповед за арест, издадена за престъпление, извършено преди предаването на лицето, освен ако в конкретния случай изпълняващият съдебен орган не е посочил друго в решението си за предаване:

Малта, Австрия, Румъния.

8. НОТИФИКАЦИЯ ПО ЧЛЕН LAW.CONFISC. 4, ПАРАГРАФ 4/ЧЛЕН LAW.OTHER.134, ПАРАГРАФ 2

Европейският съюз нотифицира от името на следните държави членки, че член LAW.CONFISC.4 ще обхваща и сметките, държани в небанкови финансови институции, при спазване на принципа на реципрочност:

Белгия*, Чешката република, Дания, Гърция, Италия, Унгария, Малта, Нидерландия, Австрия, Полша, Португалия*, Словакия.

___________

* Белгия: Белгийските съдебни органи могат да предоставят поисканата помощ и за сметките, държани в небанкови финансови институции, на реципрочна основа и доколкото подобни мерки могат да бъдат предприети или поискана информация може да бъде получена по сходен национален случай съгласно националното законодателство, по-специално в съответствие с член 46г от Наказателно-процесуалния кодекс.

* Португалия: Португалската република заявява, че на реципрочна основа е готова да предприема мерки и да предоставя подробна информация във връзка и със сметките, държани в небанкови финансови институции, ако изпълнението на мярката за разследване би било разрешено в сходен национален случай.

9. НОТИФИКАЦИЯ ПО ЧЛЕН LAW.CONFISC. 5, ПАРАГРАФ 5/ЧЛЕН LAW.OTHER.134, ПАРАГРАФ 2

Европейският съюз нотифицира от името на следните държави членки, че член LAW.CONFISC.5 ще обхваща и сметките, държани в небанкови финансови институции, при спазване на принципа на реципрочност:

Белгия*, Чешката република, Дания, Гърция, Италия, Унгария, Малта, Нидерландия, Австрия, Полша, Португалия*, Словакия.

___________

* Белгия: Белгийските съдебни органи могат да предоставят поисканата помощ и за сметките, държани в небанкови финансови институции, на реципрочна основа и доколкото подобни мерки могат да бъдат предприети или поискана информация може да бъде получена по сходен национален случай съгласно националното законодателство, по-специално в съответствие с член 46г от Наказателно-процесуалния кодекс.

* Португалия: Португалската република заявява, че на реципрочна основа е готова да предоставя подробна информация за банкови сделки във връзка и със сметките, държани в небанкови финансови институции, ако изпълнението на мярката за разследване би било разрешено в сходен национален случай.

10. НОТИФИКАЦИЯ ПО ЧЛЕН LAW.CONFISC 6/ЧЛЕН LAW.OTHER.134, ПАРАГРАФ 2

Европейският съюз нотифицира от името на следните държави членки, че член LAW.CONFISC.6 ще обхване и сметките, държани в небанкови финансови институции, при спазване на принципа на реципрочност:

Белгия*, Чешката република, Дания, Гърция, Италия, Унгария, Малта, Нидерландия, Австрия, Полша, Португалия*.

___________

* Белгия: Белгийските съдебни органи могат да предоставят поисканата помощ и за сметките, държани в небанкови финансови институции, на реципрочна основа и доколкото подобни мерки могат да бъдат предприети или поискана информация може да бъде получена по сходен национален случай съгласно националното законодателство, по-специално в съответствие с член 46г от Наказателно-процесуалния кодекс.

* Чешката република: прилага се само за сметките в спестовни и кредитни кооперации и сметките при лице, упълномощено да регистрира инвестиционни инструменти или безналични ценни книжа.

* Португалия: Португалската република заявява, че на реципрочна основа е готова да наблюдава и съобщава резултатите и за сметките, държани в небанкови финансови институции, ако изпълнението на мярката за разследване би било разрешено в сходен национален случай.

11. НОТИФИКАЦИЯ ПО ЧЛЕН LAW.CONFISC.15, ПАРАГРАФ 2/ЧЛЕН LAW.OTHER.134, ПАРАГРАФ 2

Европейският съюз нотифицира от името на следните държави членки, че на реципрочна основа условието за двойна наказуемост, посочено в член LAW.CONFISC.15, параграф 1, буква б), няма да се прилага, при условие че престъплението, довело до искането, е

а) едно от престъпленията, изброени в член LAW.SURR.79, параграф 4, както са определени в законодателството на молещата държава, и

б) наказуемо в молещата държава с наказание лишаване от свобода или с мярка, изискваща задържане за максимален срок от най-малко 3 години:

Белгия, Ирландия, Гърция, Испания, Франция, Италия, Латвия, Литва, Австрия, Полша, Португалия.

12. НОТИФИКАЦИЯ ПО ЧЛЕН LAW. CONFISC.23, ПАРАГРАФ 3/ЧЛЕН LAW.OTHER.134, ПАРАГРАФ 2

Европейският съюз нотифицира от името на следните държави членки, че следният език (следните езици) може (могат), освен официалния език или езици на тази държава членка, да се използва(т) за подаване на искания по дял 11 от това споразумение:

Естония: английски.

Хърватия: В спешни случаи – английски, ако Обединеното кралство на свой ред също желае да приема хърватски език.

Кипър: английски.

Люксембург: английски.

Унгария: английски, ако Обединеното кралство на свой ред също желае да приема унгарски език.

Нидерландия (6): английски.

Австрия: английски, ако Обединеното кралство на свой ред също желае да приема немски език.

Румъния: английски и френски език.

13. НОТИФИКАЦИЯ ПО ЧЛЕН LAW.CONFISC.23, ПАРАГРАФ 7/ЧЛЕН LAW.OTHER. 134, ПАРАГРАФ 2 ДЪРЖАВИ ЧЛЕНКИ, КОИТО ИЗИСКВАТ ВСИЧКИ ДОКУМЕНТИ, ПРИДРУЖАВАЩИ МОЛБАТА, ДА БЪДАТ ПРЕВЕДЕНИ НА ЕДИН ОТ ОФИЦИАЛНИТЕ ИМ ЕЗИЦИ ИЛИ НА ДРУГ ОФИЦИАЛЕН ЕЗИК НА СЪЮЗА

Европейският съюз нотифицира от името на следните държави членки, че държавата членка изисква превод на всички придружаващи документи на един от официалните езици на замолената държава членка или на всеки друг език, посочен в съответствие с член LAW.CONFISC.23, параграф 3:

България, Чешката република, Дания, Германия, Ирландия, Гърция, Испания, Хърватия*, Италия, Кипър (7), Латвия, Литва, Унгария*, Австрия*, Полша, Португалия, Румъния (8), Словакия.

___________

* Хърватия: Документацията се превежда на хърватски език, но в спешни случаи ще се приемат документи на английски език, ако Обединеното кралство на свой ред също желае да приема придружаващи молбата документи от Хърватия на хърватски език.

* Унгария изисква документите да бъдат на унгарски или английски език, ако Обединеното кралство на свой ред също желае да приема унгарски език.

* Австрия изисква документите да бъдат на немски или английски език, ако Обединеното кралство на свой ред също желае да приема немски език.

Естония изисква документите да бъдат на естонски език или на английски език.

(1) Припомня се, че в съответствие с член FINPROV.1 от Споразумението за търговия и сътрудничество същото не се прилага за Карибската част на Нидерландия (Бонер, Саба, Синт Еустациус), нито за автономните страни в рамките на Кралство Нидерландия (Аруба, Кюрасао, Синт Мартен).

(2) Без да се засяга възможността по член LAW.SURR.82, параграф 3.

(3) Припомня се, че в съответствие с член FINPROV.1 от Споразумението за търговия и сътрудничество същото не се прилага за Карибската част на Нидерландия (Бонер, Саба, Синт Еустациус), нито за автономните страни в рамките на Кралство Нидерландия (Аруба, Кюрасао, Синт Мартен).

(4) Без да се засяга възможността по третото изречение на член LAW.SURR.83, параграф 2.

(5) Припомня се, че в съответствие с член FINPROV.1 от Споразумението за търговия и сътрудничество същото не се прилага за Карибската част на Нидерландия (Бонер, Саба, Синт Еустациус), нито за автономните страни в рамките на Кралство Нидерландия (Аруба, Кюрасао, Синт Мартен).

(6) Припомня се, че в съответствие с член FINPROV.1 от Споразумението за търговия и сътрудничество същото не се прилага за Карибската част на Нидерландия (Бонер, Саба, Синт Еустациус), нито за автономните страни в рамките на Кралство Нидерландия (Аруба, Кюрасао, Синт Мартен).

(7) т.е. гръцки и английски език.

(8) т.е. румънски, английски или френски език.